ΓΡΑΠΤΗ ΕΡΩΤΗΣΗ E-2248/02

υποβολή: Pedro Marset Campos (GUE/NGL) προς την Επιτροπή

(23 Ιουλίου 2002)

Θέμα: Κατασκευήδροηλεκτρικών σταθμών παραγωγής ρεύματος σε εκτάσεις ιθαγενών στη Χιλή

Η εταιρεία ENDESA Chile, η οποία ιδιωτικοποιήθηκε και αγοράστηκε από την εταιρεία ENDESA Espaa, έχει αρχίσει την κατασκευή τουδροηλεκτρικού σταθμού Ralco. Τούτο θα έχει ως αποτέλεσμα να πλημμυρήσουν 630 εκτάρια γαιών ιθαγενών και να εξαφανιστούν δύο κοινότητες Ινδιάνων Παουέντσε που τόπος κατοικίας τουςπήρξε ανέκαθεν το Alto Bio Bio, και παραβιάζει τις διατάξεις του νόμου αριθ. 19 253, της 5ης Οκτωβρίου 1993 για τους ιθαγενείς και του βασικού νόμου αριθ. 19 300, της 9ης Μαρτίου 1994, για το περιβάλλον.

Επιπλέον, για την κατασκευή αυτή έχουν γίνει 22 δυσμενείς εκθέσεις συναφών δημόσιων οργανισμών της Χιλής, ενώ η Παγκόσμια Τράπεζα έχει αρνηθεί να την χρηματοδοτήσει επειδή παραβιάζει τον κώδικα δεοντολογίας της.

Οκτώ από τις 93 οικογένειες που κατοικούσαν στην περιοχή, αρνήθηκαν να μεταφερθούν αλλού κάνοντας χρήση των δικαιωμάτων που τους παρέχει ο νόμος για τους ιθαγενείς, ενώ οιπόλοιπεςποχώρησαν στις πιέσεις, τις απειλές και τους εκβιασμούς.

Η κυβέρνηση της Χιλής προσποιείται άγνοια των νόμων της και συγκρότησε Επιτροπή Φρονίμων για να αξιολογήσουν και να καθορίσουν το ύφος των αποζημιώσεων που θα καταβληθούν στις οκτώ αυτές οικογένειες, πράγμα που όχι μόνο αντιβαίνει την νομοθεσία αλλά δημιουργεί και ανησυχητικό προηγούμενο για τους ιθαγενείς της Χιλής και την επιβίωσή τους.

1. Έχει ενημερωθεί η Επιτροπή για αυτήν την κατάσταση εγκατάλειψης και καταπάτησης των δικαιωμάτων των αυτόχθονων κοινοτήτων·

2. Δεν φρονεί η Επιτροπή ότι επιβάλλεται, δυνάμει της πρόσφαταπογραφείσας Συμφωνίας Σύνδεσης ΕΕ-Χιλής, να απαιτήσει να τηρηθούν οι δημοκρατικές ρήτρες και να γίνουν σεβαστά τα δικαιώματα των ιθαγενών που περιέχονται σε αυτήν·

3. Τι μέτρα προτίθεται να λάβει η Επιτροπή όσον αφορά αυτή την παραβίαση των δικαιωμάτων των ιθαγενών και, κατά συνέπεια, της Συμφωνίας Σύνδεσης ΕΕ/Χιλής·

Απάντηση του κ. Patten εξ ονόματος της Commission

(17 Σεπτεμβρίου 2002)

1. Η Επιτροπή είναι εν γνώσει του θέματος της κατασκευής τουδροηλεκτρικού σταθμού ηλεκτροπαραγωγής Ralco. Γνωρίζει επίσης ότι περισσότεροι από 600 άνθρωποι, περιλαμβανομένων και 85 αυτοχθόνων οικογενειών, αποδέχθηκαν τα σχέδια μετεγκατάστασής τους που τους πρότεινε η εταιρεία ENDESA και ότι μόνο οκτώ αυτόχθονες οικογένειες δεν δέχθηκαν την εγκατάστασή τους σε άλλες περιοχές.

2. Το σχέδιο της συμφωνίας σύνδεσης μεταξύ της Κοινότητας και των κρατών μελών της και της Δημοκρατίας της Χιλής περιέχει μία γενική ρήτρα σχετικά με το σεβασμό των δημοκρατικών αρχών και των θεμελιωδών ανθρωπίνων δικαιωμάτων (άρθρο 1). Η συμφωνία αυτή δεν έχει ακόμηπογραφεί από τα δύο μέρη, αν και ηπογραφή της προβλέπεται για το δεύτερο εξάμηνο του 2002.

3. Η μετεγκατάσταση των οκτώ αυτών οικογενειών εξετάζεται από την Χιλιανή δικαιοσύνη σύμφωνα με την Χιλιανή νομοθεσία. Επιπλέον, η Επιτροπή γνωρίζει ότι ο Πρόεδρος της Χιλής, Ricardo Lagos, συναντήθηκε με τις οικογένειες των Παουέντσε στο La Moneda στις 5 Ιουλίου 2002 και δεσμεύτηκε να βρει δίκαιη λύση στο πρόβλημα αυτό.

4. Η Επιτροπή ενημερώθηκε ότι η κυβέρνηση προσπαθεί να βρει δίκαιη λύση στο ευαίσθητο αυτό θέμα, η οποία θα σέβεται τα δικαιώματα των αυτοχθόνων και παράλληλα δεν θα θέτει σε κίνδυνο τις επενδύσεις που είναι αναγκαίες για την προώθηση της βιώσιμης ανάπτυξης της χώρας στο σύνολό της. Κατά συνέπεια, η Επιτροπή πιστεύει ότι δενπάρχουν λόγοι που να δικαιολογούν την ανάληψη δράσης από την Επιτροπή τη στιγμή αυτή.